Øygarden

**Øygarden** er en kommune i Midthordland i Vestland fylke, opprettet den 1. januar 2020. Kommunen erstattet de tre kommunene Fjell, Sund og Øygarden. Sammenslåingen var en del av kommunereformen i Norge. Kommunen hadde 30. april 2023 39 465 innbyggere og er Vestland fylkes nest største etter Bergen (290 272 innbyggere 30. april 2023).

## Geografi og natur
Øygarden kommune består av om lag 1500 øyer, holmer og skjær. Fra sør til nord er kommunens lengde 58,6 km. 

De største øyene med fast bosetning er, fra sør til nord: Tofterøy, Sotra, Bjorøy, Bildøy, Litle Sotra, Toftøy, Rongøy, Blomøy, Oøy (Oen), Alvøyna og Hellesøy. På øya Oøy, som også kalles One, ligger bygdene Kollsnes, Oen og Breivik. 

Sotra er den største av øyene, og her ligger også kommunens høyeste topp Liatårnet, 341 meter over havet.

Mellom og i øyene er en rekke sund og våger.

## Samfunn
### Kommunesammenslåingen
Den 20. juni 2016 vedtok kommunestyrene i Fjell, Sund og Øygarden å sende søknad om å bli én kommune. Stortinget vedtok sammenslåingen 17. juni 2018.

I et felles kommunestyremøte for Fjell, Sund og Øygarden 21. juni 2017 ble det vedtatt at den nye storkommunen skal hete Øygarden. Kommunesenteret er på Straume i tidligere Fjell kommune, mens kommunevåpenet er Sunds tidligere kommunevåpen, en fyrlykt.

### Kirker
* Foldnes kirke
* Fjell kirke
* Herdla kirke
* Kausland kirke
* Blomvåg kirke
* Hjelme kirke
* Landro kirke
* Sund kirke

### Samferdsel
Historisk var det sjøveien som bandt de mange øyene med bosetning sammen og sjøen var også hovedveien ut. nord eller sør langs landet eller til byen; det vil si til Bergen. Den gamle bebyggelsen var knyttet til steder med gode havneforhold. 

Sotrabrua med riksvei 555 er kommunens eneste veiløsning til fastlandet. Denne veien går over øya Litle-Sotra og gjennom tettstedet Knarrevik/Straume over Bildøy og fram til Kolltvetkrysset og Kolltveittunnelen. I Øygarden kommune heter 555 Skjergardsvegen. Fra Kolltveitkrysset går fylkesvei 560 sørover til Klokkarvik i tidligere Sund kommune og fylkesvei 561 nordover til Stureterminalen.

Fra Klokkarvik er det fergeforbindelse til Hjellestad (i Bergen kommune) via øyene Lerøyna og Bjelkarøyna.

### Tettsteder
I Øygarden kommune er det 18 tettsteder med mer enn 200 innbyggere. 
* Knarrevik/Straume er to sammenvokste tettsteder, og det største i Øygarden kommune med 11 871 innbyggere i 2021. 
* Ågotnes 4 108
* Torsteinsvik har 1 782 innbyggere
* Knappskog 1 603
* Hammarsland 937
* Skoge/Møvik 846
* Klokkarvik 728
* Forland 681
* Sekkingstad 661  
* Vikavågen 639 
* Tælavåg 575
* Skogsvågen 569
* Blomvåg 449
* Fardalen 440
* Fjell 432
* Li 427
* Glesnes 336
* Misje 310
* Haganes 274

## Næringsliv
Næringslivet i Øygarden kommune er sterkt tilknyttet oljevirksomheten i Nordsjøen. 

Coast Center Base (CCB) etablert i 1973 på Ågotnes som forsyningssenter for olje- og gassindustrien. Dette har stimulert til betydelig næringsutvikling for offshorebaserte selskaper. FMC er blant de store selskapene som har avdeling på Ågotnes, mens SEC (tidligere Sotra Elektro) er et eksempel på en lokal bedrift som har vokst frem av satsingen på olje og gass på Ågotnes.

Gassterminalen Kollsnes på den sørlige delen av øya Ona er Gassleds prosessanlegg for gass. Anlegget ble bygget for å behandler gass fra Troll og ble åpnet i 1996. Senere er også gass fra  Kvitebjørn og Visund ført i land på Kollsnes.

Stureterminalen er en olje- og gassterminal og viktig utskipningshavn for råolje og LPG på øya Alvøyna. Terminalen mottar råolje og kondensat fra Oseberg-området gjennom Oseberg Transport System (OTS) via oljerørledning fra Oseberg A-plattformen, samt råolje fra Granefeltet gjennom Grane Oil Pipeline (GOP). 

Rundt disse tre anleggene er det en rekke store og små private firmaer.

## Kultur
### Museer
Kystmuseet Øygarden og Nordsjøfartmuseet i Tælavåg i Sund gir ut tidskriftet *[[Havstrilen]]*.

### Kulturminner
I Øygarden er det funnet steinredskaper og avskjær etter fremstilling av slike for mellom 8.000-12.000 år siden, da havet lå 8-20 meter høyere. Grønnsteinen som en meisel var laget av, ble trolig hentet fra steinalder-steinbruddet på Hespriholmen vest for Bømlo.

Under Rongesundet bru går kystvaktstien til Ormhilleren friluftsområde og over lynghei og svaberg videre vestover. En sti som har fått navnet «Ettertankens sti» er anlagt på stedet til minne om havrettsminister Jens Evensen. På Furustien finnes «Forfatterplassen» med en postkasse og en bok for dikt.

* Glesnes steinalder   
* Turøyvarden     fredet  
* Nordre Selsvågen naustmiljø   
* Golta landnotlag    
* Langhuset på Golta    
* Hengjo på Hellesøy  
* Blomestø naustmiljø   
* Austresjøen naustmiljø  
* Herdlevær naustmiljø  
* Toftevågen naustmiljø  
* Gjertsennausta    
* Minnestøtte på Turøy  
* Landro samfunnshus   
* Angeltveit - Gårdsanlegg jernalder  
* Fjedlafjedle - torvhusmiljø  
* Minnestein over krigsfanger   
* Fjell fort  
* Skipsvrak år 1889  
* Lerøyna - gravplass 

### Idrett
Øygarden Fotballklubb spilte, før konkursen i 2022, i flere år fotball i 1. divisjon, OBOS-ligaen.

De største idrettslagene i Øygarden er 
* Sotra sportsklubb 
* Øygarden idrettslag, Nest-Sotra, 
* Sund sportsklubb 
* Skogsvåg idrettslåg 
* Telavåg Idrettslag.

## Politikk
### Kommunestyrevalget 2023

### Kommunestyrevalget 2019

## Referanser




## Eksterne lenker
* 
*  VestforBergen.no